Millie Bobby Brown

Millie Bobby Brown Bongiovi (s. 19. helmikuuta 2004 Marbella, Andalusia, Espanja) on brittiläinen näyttelijä ja tuottaja. Hänet tunnetaan parhaiten roolistaan Eleveninä scifi-kauhusarjassa Stranger Things (2016–), josta hän on saanut kaksi Primetime Emmy -ehdokkuutta. Brown on myös näytellyt muun muassa Madison Russellia hirviöelokuvissa Godzilla: King of the Monsters (2019) ja Godzilla vs. Kong (2021) sekä Enola Holmesia mysteerielokuvissa Enola Holmes (2020) ja Enola Holmes 2 (2022). Vuonna 2018 Time nimesi Brownin yhdeksi vuoden vaikutusvaltaisimmista ihmisistä. Samana vuonna hänet valittiin Unicefin hyvän tahdon lähettilääksi kaikkien aikojen nuorimpana henkilönä. Vuonna 2023 Brown julkaisi debyyttiromaaninsa Nineteen Steps. == Varhainen elämä == Brown syntyi 19. helmikuuta 2004 Marbellassa, Espanjassa. Hänen vanhempansa ovat brittiläiset Kelly ja Robert Brown, ja hän on perheen neljästä lapsesta toiseksi nuorin. Syntymästään asti Brown on kuullut vasemmalla korvallaan heikommin ja on vuosien kuluessa menettänyt kokonaan kuulonsa vasemmasta korvastaan. Brownin ollessa neljävuotias hänen perheensä muutti takaisin Englantiin, Bournemouthiin ja hänen ollessaan kahdeksanvuotias perhe muutti Orlandoon, Floridaan. == Ura == === 2013–2017 === Vuonna 2013 Brown teki näyttelydebyyttinsä ABC:n fantasiadraamasarjassa Once Upon a Time in Wonderland, jossa hän esitti nuorta Liisaa. Vuonna 2014 hän esitti yhtä pääroolia draamasarjassa Intruders. Hän myös esiintyi pienissä rooleissa televisiosarjoissa NCIS Rikostutkijat, Moderni perhe ja Greyn anatomia. Vuonna 2016 Brown valittiin näyttelemään Eleveniä, telekineettisiä kykyjä omaavaa pikkutyttöä Netflixin scifi-kauhusarjaan Stranger Things. Brown sai roolistaan kehuja sekä muun muassa parhaan draamasarjan naisnäyttelijän SAG-ehdokkuuden ja parhaan draamasarjan naissivuosan Primetime Emmy -ehdokkuuden. Vuonna 2017 hän oli voittamassa parhaan draamasarjan näyttelijäkokoonpanon SAG-palkintoa yhdessä vastanäyttelijöidensä kanssa. Elevenin roolista Stranger Thingsin toisella tuotantokaudella hän sai toisen Primetime Emmy -ehdokkuutensa. Marraskuussa 2016 Brown esiintyi Sigman ja Birdyn singlen ”Find Me” musiikkivideolla. Marraskuusta 2016 lähtien hän on myös esiintynyt Citigroupin mainoksissa. Tammikuussa 2017 hän teki mallidebyyttinsä Calvin Kleinin ”By Appointment” -kamppanjassa. Seuraavassa kuussa hän solmi mallisopimuksen IMG Modelsin kanssa. Sitemmin hän on esiintynyt muun muassa Monclerin kampanjassa sekä Voguen kansissa. === 2018– === Tammikuussa 2018 Brown valittiin nimirooliin The Enola Holmes Mysteries -kirjasarjan elokuvasovitukseen, jonka tuottajana hän myös toimi. Hän myös toimi yhtenä kertojana Darren Aronofskyn tuottamassa virtuaalitodellisuus-lyhytelokuvassa Spheres: Songs of Spacetime (2018). 20\. huhtikuuta 2018 Time nimesi Brownin yhdeksi vuoden vaikutusvaltaisimmista ihmisistä. Vuosina 2017 ja 2018 Time nimesi hänet vuosien merkittävimpien teinien joukkoon. 20\. marraskuuta 2018 Brown valittiin Unicefin hyvän tahdon lähettilääksi kaikkien aikojen nuorimpana henkilönä. Vuonna 2019 Brown julkaisi hänen oman kosmetiikkatuotesarjansa ”Florence by Mills”. Samana vuonna Brown teki debyyttinsä kokopitkässä elokuvassa näyteltyään Madison Russellia hirviöelokuvassa Godzilla: King of the Monsters. Vuonna 2021 hän uusi roolin elokuvassa Godzilla vs. Kong. Vuonna 2022 hän uusi Enola Holmesin roolin elokuvassa Enola Holmes 2. Saman vuoden huhtikuussa hänet valittiin Louis Vuittonin suurlähettilääksi. Vuoden 2023 syyskuussa Brown julkaisi debyyttiromaaninsa nimeltä Nineteen Steps, joka perustuu hänen omaan perhehistoriaansa. Seuraavana vuonna ensi-iltansa sai Netflixin fantasiaelokuva Damsel, jossa Brown esitti pääroolia sekä jonka tuottajana hän toimi. Brown myös tähdittää Russon veljesten tieteisseikkailuelokuvaa The Electric State, joka julkaistaan Netflixissä vuonna 2024. == Yksityiselämä == Näyttelijänuransa aikana Brown on kärsinyt nettikiusaamisesta sekä seksualisoinnista. Brownin ollessa 14-vuotias, hänestä levitettiin Twitterissä meemien muodossa väärää tietoa, jossa hänen väitettiin olevan homofoobinen. Häirinnästä johtuen hän poistui kokonaan Twitteristä. Brownin täytettyä 18 vuotta helmikuussa 2022 hänen sosiaalisen median profiilinsa täyttyivät muiden käyttäjien seksuaalisilla kommenteilla, kuvilla ja videoilla. Vuodesta 2021 lähtien Brown on seurustellut muusikko Jon Bon Jovin pojan, näyttelijä Jake Bongiovin kanssa. Huhtikuussa 2023 pari ilmoitti menneensä kihloihin. He menivät naimisiin toukokuussa 2024. Elokuussa 2022 Brown aloitti nettiopinnot Purduen yliopistossa, missä hän opiskelee terveys- ja sosiaalialalla. Brownilla on yhteensä kymmenen lemmikkieläintä: neljä koiraa, kaksi kissaa, kaksi kilpikonnaa sekä kani ja aasi. == Filmografia == Elokuvat Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli Muuta 2018 Spheres: Songs of Spacetime Spheres: Songs of Spacetime kertoja (ääni) osio: ”Chorus of the Cosmos” 2019 Godzilla II: King of the Monsters Godzilla: King of the Monsters Madison Russell 2020 Enola Holmes Enola Holmes Enola Holmes myös tuottajana 2021 Godzilla vs. Kong Godzilla vs. Kong Madison Russell 2022 Enola Holmes 2 Enola Holmes 2 Enola Holmes myös tuottajana 2024 Damsel Damsel prinsessa Elodie myös vastaavana tuottajana 2024 The Electric State The Electric State Michelle jälkituotannossa Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Muuta 2013 Once Upon a Time in Wonderland Once Upon a Time in Wonderland Liisa nuorena 2 jaksoa 2014 Intruders Intruders Madison O’Donnell 8 jaksoa 2014 NCIS Rikostutkijat NCIS Rachel Barnes Jakso: ”Vanhemman vastuulla” 2015 Moderni perhe Modern Family Lizzie Jakso: ”Closet? You'll Love It!” 2015 Greyn anatomia Grey’s Anatomy Ruby Jakso: ”Maa järisee” 2016–2025 Stranger Things Stranger Things Jane Hopper / Eleven päärooli 2020 Mariah Carey’s Magical Christmas Special Mariah Carey’s Magical Christmas Special itsenään televisiospesiaali == Bibliografia == * == Lähteet == == Aiheesta muualla == * Luokka:Brittiläiset näyttelijät Luokka:Brittiläiset elokuvatuottajat Luokka:Vuonna 2004 syntyneet Luokka:Elävät henkilöt